**Ministru kabineta noteikumu projekta**

**“Grozījumi 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””**

 **sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Transportlīdzekļu vadītāju apmācība ārkārtējas situācijas laikā ir ierobežota – tā atļauta ar nosacījumiem. Transportlīdzekļu vadītāju apmācības kārtību nosaka Ministru kabineta 2010.gada 13.aprīļa noteikumi Nr.358 “Noteikumi par transportlīdzekļu vadītāju apmācību un transportlīdzekļu vadītāju apmācības programmām” (turpmāk – Apmācību noteikumi). Izvērtējot Ministru kabineta 2020.gada 9.jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi 360) prasības ir konstatējams, ka pastāv atšķirīgas interpretācijas attiecībā uz pirmās palīdzības mācību kursu praktiskās daļas individuālas apguves iespējām, lai iegūtu AM, A1, A2 un A kategorijas vadītāja tiesības. Ievērojot minēto, lai nodrošinātu skaidru un nepārprotamu tiesisko regulējumu un izslēgtu noteikumu normu dažādu interpretāciju, ir nepieciešams precizēt normas saistībā ar AM, A1, A2 un A kategorijas iegūšanu un pirmās palīdzības apmācību.Tādējādi Projektā ietvertais regulējums paredz:- izteikt MK noteikumu 360 32.8  punkta ievaddaļu jaunā redakcijā, nosakot, ka praktiskajās braukšanas apmācībās AM, A1, A2 un A kategorijas vadītāja tiesību ieguvei un pirmās palīdzības mācību kursu praktiskās daļas individuālajā apguvē un noslēguma pārbaudījuma kārtošanā ir jāievēro iepriekš noteiktās prasības. - Papildināt MK noteikumus 360 32.8 apakšpunktu ar jaunu apakšpunktu, kurā tiek noteikts, ka apmācības ir jāorganizē atbilstoši normatīvajiem aktiem par apmācību pirmās palīdzības sniegšanā. Vienlaikus arī klātienes mācību laikā ir jādrošina visi piesardzības pasākumi atbilstoši ar kompetentajām institūcijām saskaņotajām rekomendācijām.Atbildīgās institūcijas atbilstoši kompetencei nodrošinās transportlīdzekļu vadītāju apmācību procesa kontroli, vienlaikus izvērtējot visus papildu pasākumus, kas varētu iespējami samazināt inficēšanās riskus. Šo pasākumu ieviešanai ir jānodrošina, ka apmācību atjaunošana nepaaugstinās riskus Covid-19 izplatībai Latvijā.  |
| 3. | Projekta izstrādē iesaistītās institūcijas un publiskas personas, kapitālsabiedrības | Satiksmes ministrija, Latvijas Motoklubu asociācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz personām, kuras vēlas iegūt AM, A1, A2 un A kategorijas vadītāja tiesības, kā arī personām, kas nodrošina apmācību pirmās palīdzības sniegšanā.  |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Satiksmes ministrs T. Linkaits

Vīza: Valsts sekretāre I.Stepanova